આ બાબતે ફરિયાદ કરનાર એક સ્થાનિક રહેવાસીએ મિડ-ડે LOCALને જણાવ્યું હતું કે ‘ઝાડનું ટ્રિમિંગ કર્યા બાદ કચરારૂપી ડાળખીઓને એ જ સમયે ઉપાડી જવી જોઈએ, પરંતુ કાયમની જેમ કામદારો દ્વારા અડધું જ કામ કરવામાં આવતું હોય છે. અહીં પણ ઝાડનું ટ્રિમિંગ કર્યા બાદનો કચરો એમ જ રસ્તા પર છોડી દીધો હતો. રાતે અહીંથી પસાર થતાં બહુ તકલીફ થાય છે. સ્ટ્રીટ-લાઇટનો પ્રકાશ ઓછો પડતો હોવાથી કંઈ નજરે પડતું ન હોવાથી ચાલતા એની ઉપર જો પગ પડી જાય તો ડાળખીઓ પણ વાગી જવાનો ભય રહેતો હોય છે. વહેલી તકે રસ્તા પર પડી રહેલી ડાળખીઓને હટાવી લેવાય તો સારું થશે.’